== ''B.T.''s afsløringer ==
Første artikel var på forsiden af ''B.T.'' den [[6. februar]] [[2002]] med overskriften "Drak for 150.000 på et døgn" og omhandlede, at Peter Brixtofte havde et enormt [[forbrug (økonomi)|forbrug]] af dyr [[rødvin]] på [[skatteyder]]nes regning, og at han angiveligt drev organiseret fup med [[regning (opkrævning)|regningerne]] fra [[Restaurant Sepp]] – en restaurant drevet af [[FC Nordsjælland|Farum Boldklub A/S]], som han selv var aktionær i. ''B.T.'' fremlagde kopier af en række [[faktura]]er, som syntes at vise, at borgmesteren havde forsøgt at dække over det massive forbrug ved at attestere dem som kommunale »dagmødearrangementer«, når de blev fremsendt til betaling af kommunen. En regning på 63.027 kr. – hvoraf de 61.440 kr. var indkøb af otte flasker vin til [[borgmester]]en og fire af hans gæster – blev f.eks. anført at dække over »30 dagmødearrangementer«.
Jura Historie Kriminalitet